**করটিয়া জমিদার বাড়ি** বাংলাদেশের টাঙ্গাইল জেলার অন্তর্ভুক্ত করটিয়া ইউনিয়নে অবস্থিত একটি ঐতিহাসিক জমিদার বাড়ি।

ইতিহাস
------

"আটিয়ার চাঁদ" নামক গ্রন্থ থেকে জানা যায় যে, আফগান অধিপতি সোলায়মান খান পন্নী কররানির ছেলে বায়েজিদ খান পন্নী ভারতে আগমন করেন। তার পুত্র সাঈদ খান পন্নী আটিয়ায় বসতি স্থাপন এবং ১৬০৮ খ্রিঃ সম্রাট জাহাঙ্গীরের রাজত্বকালে আটিয়ার বিখ্যাত মসজিদ নির্মাণ করেন। এই বংশেরই ১১তম পুরুষ সা'দত আলী খান পন্নী টাঙ্গাইলের করটিয়ায় এসে পন্নী বংশের ভিত প্রতিষ্ঠা করেন। উনিশ শতকের প্রথম দিকে সাদত আলী খান পন্নী সম্পত্তির মালিকানা নিয়ে নানা মামলায় জড়িয়ে পড়েন। ঢাকার জমিদার খাজা আলীমুল্লাহর সহায়তায় তিনি পৈত্রিক সম্পত্তি উদ্ধার করেন, কিন্তু শর্ত ভঙ্গের কারণে পাল্টা মামলা করে খাজা আলিমুল্লাহ ভোগ-স্বত্বের ডিক্রি লাভ করেন। তখন সা'দত আলী খান সম্পত্তি রক্ষার জন্য স্ত্রী জমরুদুন্নেসা খানমের নামে তা দানপত্র করে দেন। পরে অবশ্য উভয় পক্ষের মধ্যে আপোষ মীমাংসা হয়। 
সা'দত আলী খান সম্পত্তির ৭ আনা অংশ খাজা আলিমুল্লাহকে ছেড়ে দেন। অতঃপর বাংলা ১২২৭ সনের ৯ পৌষ সা'দত আলী খান এবং তার স্ত্রী জমরুদুন্নেসা খানম যৌথভাবে একটি দলিল করেন। এতে সমস্ত সম্পত্তি দুটি ভাগে বিভক্ত করে এক ভাগ পরিবারের ব্যয় ও অন্য ভাগ ওয়াকফ্ করে ধর্মীয় ও দাতব্য কাজে ব্যয় করার জন্য নির্দিষ্ট করা হয়। ওয়াকফ্ সম্পত্তি দেখাশুনা করার জন্য মুতাওয়াল্লী নিয়োগের বিধান রাখা হয়। সা'দত আলী খান পন্নীর মৃত্যুর পর তার পুত্র হাফেজ মাহমুদ আলী খান পন্নী মুতাওয়াল্লী ছিলেন। মাহমুদ আলী খান পন্নীর মৃত্যুর (১৮৯৬) পর মুতাওয়াল্লী কে হবেন এ নিয়ে তার পুত্র ওয়াজেদ আলী খান পন্নী (চাঁদ মিয়া) এবং পিতামহী জমরুদুন্নেসা খানমের মধ্যে বিবাদ ও মামলা মোকদ্দমা সংঘটিত হয়। পরিশেষে ওয়াজেদ আলী খান পন্নী জয়ী হন এবং দক্ষতার সঙ্গে জমিদারি পরিচালনা করেন। 
পন্নী পরিবারের ১৩তম পুরুষ দানবীর জমিদার আটিয়ার চাঁদ হিসেবে খ্যাত ওয়াজেদ আলী খান পন্নী অসহযোগ ও খেলাফত আন্দোলনে অংশগ্রহণ করার কারণে ১৯২১ সালের ১৭ ডিসেম্বর কারা অবরুদ্ধ হন। ব্রিটিশবিরোধী আন্দোলনে তার অনমনীয় মনোভাব ও দৃঢ় ব্যক্তিত্বের প্রতি শ্রদ্ধার নিদর্শনস্বরূপ আজও লন্ডন মিউজিয়ামে সংরক্ষিত ওয়াজেদ আলী খান পন্নীর তৈলচিত্রের নিচে লেখা রয়েছে 'ওয়ান হু ডিফাইড দি ব্রিটিশ।' ১৯২২ সালে জেল থেকে মুক্ত হয়ে তিনি সমাজ ও শিক্ষা সংস্কারের কাজে আত্মনিয়োগ করেন এবং বাংলার আলীগড় নামে খ্যাত ১৯২৬ সালে করটিয়ায় সা'দত কলেজ প্রতিষ্ঠা করেন। কলেজের পাশাপাশি তিনি স্থাপন করেন রোকেয়া সিনিয়র মাদ্রাসা, এইচএম ইনস্টিটিউশন (স্কুল এ্যান্ড কলেজ) এবং দাতব্য চিকিৎসালয়সহ জনকল্যাণকর বহু প্রতিষ্ঠান। এসব শিক্ষা প্রতিষ্ঠানের সকল প্রকার ব্যয় নির্বাহের অভিপ্রায়ে তিনি তার সমস্ত সম্পত্তি, বসতবাড়িসহ এলাহীর উদ্দেশে ১৯২৬ সালের ৯ এপ্রিল এক ওয়াকফ্ দলিলের সৃষ্টি করেন ।

ওয়াজেদ আলী খান পন্নী ওরফে চাঁদ মিয়া সাহেবে মৃত্যুর পর তার পুত্র মাসুদ আলী খান পন্নী এস্টেটের মোতোয়ালি নিযুক্ত হন। এস্টেটের অব্যবস্থাপনার জন্য ওয়াকফ্ প্রশাসক ১৯৪০ সালের ১০ নভেম্বর ১৩৬৭৮ নং পত্রে মাসুদ আলী খান পন্নীকে শর্তহীনভাবে পদত্যাগ করার নির্দেশ দেন। এই নির্দেশের প্রেক্ষিতে মাসুদ আলী খান পন্নী পদত্যাগ করেন এবং ওয়াকফ্ দলিল অনুসরণে খুররম খান পন্নী মোতোয়ালি নিযুক্ত হন। ১৯৬২ সালে তিনি রাষ্ট্রদূত হিসেবে নিয়োগ প্রাপ্ত হলে ১৯৬৩ সালে তার পুত্র ওয়াজিদ আলী খান পন্নী (২য়) ওরফে বান্টিং ভারপ্রাপ্ত মোতোয়ালি নিযুক্ত হন।। 
উল্লেখ্য যে, পন্নী পরিবার বাংলাদেশের রাজনীতিতে বেশ পরিচিত মুখ স্বাধীনতা পূর্ববর্তী সময় হতে। ওয়াজেদ আলী খানের দৌহিত্র খুররম খান পন্নী পূর্ব পাকিস্তান প্রাদেশিক পরিষদের চীপ হুইপ এবং একজন রাষ্ট্রদূত ছিলেন। অপর দৌহিত্র হুমায়ন খান পন্নী বাংলাদেশের জাতীয় সংসদের ডেপুটি স্পীকার ছিলেন। খুররম খান পন্নীর পুত্র ওয়াজেদ আলী খান পন্নী (দ্বিতীয়) বাংলাদেশ সরকারের উপমন্ত্রী ছিলেন।

অবস্থান
-------

টাঙ্গাইল শহর থেকে ১০ কিলোমিটার দূরে পুটিয়ার তীর ঘেঁষে আতিয়ারচাঁদ খ্যাত জমিদার ওয়াজেদ আলী খান পন্নীর করটিয়া জমিদার বাড়ি অবস্থিত ।

বিবরণ
-----

প্রাকৃতিক এবং নিরিবিলি পরিবেশের এই জমিদার বাড়ীটি প্রায় ১ কিলোমিটার দীর্ঘ এবং ০.৫ কিলোমিটার প্রস্থ বিশিষ্ট প্রাচীরঘেরা যেখানে রয়েছে লোহার ঘর, রোকেয়া মহল, রাণীর পুকুরঘাট, ছোট তরফ দাউদ মহল এবং বাড়িসংলগ্ন মোগল স্থাপত্যের আদলে গড়া মসজিদ একটি ঐতিহাসিক স্থাপত্য। মোগল ও চৈনিক স্থাপত্যের মিশেলে নির্মিত জমিদার বাড়ীটি প্রথম দর্শনেই আপনার মন কেড়ে নেবে। সীমানাপ্রাচীরের ভেতরে অবস্থিত মোগল স্থাপত্য শিল্পের নিদর্শন রোকেয়া মহল; যা প্রত্নতাত্ত্বিক নিদর্শনের মর্যাদা পাওয়ার দাবি রাখে। অথচ এটি বিদ্যালয় ও কোচিং সেন্টার হিসেবে ব্যবহার করা হচ্ছে।

চিত্রশালা
---------

* 
*

তথ্যসূত্র
---------


উইকিমিডিয়া কমন্সে **করটিয়া জমিদার বাড়ি** সংক্রান্ত মিডিয়া রয়েছে।

1. ↑  করটিয়া জমিদারি – বাংলাপিডিয়া
2. ↑  "করটিয়া জমিদার বাড়ি,টাঙ্গাইল– পরিবর্তনডটকম"। ৮ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০১৮।

| * দে
* স
ঢাকা বিভাগের প্রত্নতাত্ত্বিক স্থাপনা |
| --- |
| ঢাকা জেলা | 
* সাত গম্বুজ মসজিদ
* সাত গম্বুজ মসজিদ সমাধি
* খান মোহাম্মদ মৃধা মসজিদ
* লালবাগ দুর্গ
* লালবাগ দুর্গের দক্ষিণ পূর্ব তোরণ
* লালবাগ দুর্গ মসজিদ
* লালবাগ দুর্গের দরবার হল ও হাম্মাম খানা
* পরিবিবির মাজার
* নওয়াব নসরত জং সমাধি
* নওয়াব সামসুদ্দৌলা সমাধি
* নওয়াব কামুরদ্দৌলা সমাধি
* নওয়াব গিয়াসউদ্দিন হায়দার সমাধি
* ছোট কাটরা
* বড় কাটরা
* বিবি চম্পার সমাধি
* আহসান মঞ্জিল
* নর্থব্রুক হল
* রূপলাল হাউজ
* হাজী খাজা শাহবাজের মসজিদ
* হাজী শাহবাজের সমাধি
* মুসা খান মসজিদ
* নিমতলী কুঠি
* সূত্রাপুর জমিদার বাড়ী
* শঙ্খনিধি হাউজ
* শঙ্খনিধি নাচঘর
* ভজহরি লজ
* রাধাকৃষ্ণ মন্দির, সূত্রাপুর
* কলম্বো শাহীব সমাধি
* জোসেফ প্যাগেট সমাধি
* রোজ গার্ডেন
* ধানমন্ডি শাহী ঈদগাহ
* বেরাইদ ভূঁইয়াপাড়া মসজিদ
* রাজা হরিশচন্দ্রের প্রাসাদ
* রাজা হরিশচন্দ্রের বুরুজ
* রাজাসন ঢিবি
* খেলারাম দাতার মন্দির
* জিঞ্জিরা প্রাসাদ

 | লালবাগের কেল্লা |
| গাজীপুর জেলা | 
* বড়ইবাড়ি প্রত্নতাত্ত্বিক সাইট
* শ্রীফলতলী জমিদার বাড়ী
* বলিয়াদী জমিদার বাড়ী
* ভাওয়াল রাজবাড়ী

 |
| নারায়ণগঞ্জ জেলা | 
* গোয়ালদি মসজিদ
* পানাম নগর
* ছোট সর্দার বাড়ি (পানাম নগর)
* গিয়াসউদ্দিন আজম শাহের মাজার
* পানাম সেতু
* টাকশাল ও পোদ্দার বাড়ি
* মহজমপুর শাহী মসজিদ
* খন্দকার মসজিদ
* হাজী বাবা সালেহ মাজার
* সোনাকান্দা দুর্গ
* গাজীর ঢিবি
* মঠ, চন্ডী মন্ডপ, পাতি মন্দির
* মুড়াপাড়া রাজবাড়ি
* হাজিগঞ্জ দুর্গ
* বিবি মরিয়মের সমাধি
* দেওয়ান বাজার কলেজ মসজিদ
* পাগলা সেতু

 |
| মানিকগঞ্জ জেলা | 
* বালিয়াটি প্রাসাদ
* মাচাইন শাহী জামে মসজিদ
* তেওতা জমিদার বাড়ীর দোলমঞ্চ
* তেওতা জমিদার বাড়ি

 |
| মুন্সিগঞ্জ জেলা | 
* সোনারং জোড়া মঠ
* বাবা আদম মসজিদ
* মীরকাদিম সেতু
* ইদ্রাকপুর দুর্গ
* হরিশচন্দ্রের দীঘি
* স্যার জগদীশ চন্দ্র বসুর বাড়ি

 |
| নরসিংদী জেলা | 
* পারুলিয়া শাহী মসজিদ
* উয়ারী-বটেশ্বর
* পরিত্যক্ত ভিটা (উয়ারী)

 |
| কিশোরগঞ্জ জেলা | 
* কুতুব মসজিদ
* গুড়ই মসজিদ
* শাহ মোহাম্মদ মসজিদ
* সাদী মসজিদ
* আওরঙ্গজেব মসজিদ
* কবি দ্বিজ বংশীদাস মন্দির
* চন্দ্রাবতী মন্দির
* সাহেব বাড়ি জামে মসজিদ
* জঙ্গলবাড়ি দুর্গ

 |
| টাঙ্গাইল জেলা | 
* আতিয়া মসজিদ
* কাদিম হামদানী মসজিদ
* পাকুটিয়া জমিদার বাড়ী
* নাগরপুর চৌধুরীবাড়ী
* মহেরা জমিদার বাড়ি
* পাকুল্ল্যা মসজিদ
* হেমনগর জমিদার বাড়ি
* করটিয়া জমিদার বাড়ি
* দেলদুয়ার জমিদার বাড়ি

 |
| ফরিদপুর জেলা | 
* পাতরাইল মসজিদ
* মথুরাপুর দেউল

 |
| মাদারীপুর জেলা | 
* রাজারাম মন্দির

 |
| শরীয়তপুর জেলা | 
* চারআনী মসজিদ
* চারআনী মসজিদ সংলগ্ন এক গম্বুজ সমাধি এবং মাদ্রাসা
* মনসা মন্দির, শরীয়তপুর
* দুর্গা মন্দির, শরীয়তপুর

 |
| গোপালগঞ্জ জেলা | 
* বহালতলী পুরাতন মসজিদ
* বঙ্গবন্ধু শেখ মুজিবুর রহমান ও তাঁর পূর্বপুরুষদের আবাসস্থল

 |
| 
* বিষয়শ্রেণী
* বিভাগ অনুযায়ী প্রত্নতাত্ত্বিক স্থান

 |